**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 23.05.2019 г., ПРОТОКОЛ № 6**

 **ПО ТОЧКА ТРЕТА**

**Предложение относно упълномощаване на представителя на Община Трявна в редовно заседание на Общото събрание на акционерите на МБАЛ „Д-р Тота Венкова“ АД – гр. Габрово“, насрочено за 10 юни 2019 г.**

**Вносител: За Кмет на общината,**

**съгл. Заповед № 165/28.03.2019 г.**

 **Р Е Ш Е Н И Е № 81**

На основание чл. 21, ал. 1, т. 23, ал. 2 от ЗМСМА, чл. 221, т. 1, 2, 4-7, 10 и 11 от Търговския закон, чл. 10 и чл. 11, ал. 2 от Наредба за организацията и реда за извършване на проверка на декларациите и за установяване на конфликт на интереси, приета с ПМС № 209/26.09.2018 г., обн., ДВ, бр. 81 от 02.10.2018 г. и във връзка с чл. 57, ал. 1, т. 1-2, 6-7 и чл. 59 от Наредба за условията и реда за упражняване на правата на собственост на общината в търговски дружества с общинско участие в капитала и за участието на общината в граждански дружества и за сключване на договори за съвместна стопанска дейност в Община Трявна, приета с Решение № 4/30.01.2013г. на Общински съвет – Трявна, Общински съвет – Трявна

**Р Е Ш И:**

1. Упълномощава представителя на Община Трявна в Общото събрание на „МБАЛ д-р Тота Венкова“ АД – гр. Габрово д-р Звезделин Бъчваров, избран с Решение № 36/03.04.2017 г. на Общински съвет – Трявна, да гласува по точките от дневния ред на редовното заседание на Общото събрание на акционерите, насрочено за 10 юни 2019 г. или при липса на кворум за 26 юни 2019 г., както следва:

* По т. 1 от проекта за дневен ред: „Общото събрание на акционерите приема доклада на съвета на директорите за дейността на дружеството през 2018 г.“ – „ЗА“.
* По т. 2 от проекта за дневен ред: „Общото събрание на акционерите одобрява годишния финансов отчет на дружеството за 2018 г., заверен от регистрирания одитор.“ – „ЗА“.
* По т. 3 от проекта за дневен ред; „Общото събрание на акционерите одобрява консолидирания доклад за дейността на „МБАЛ д-р Тота Венкова“ АД за 2018 г.“ – „ЗА“.
* По т. 4 от проекта за дневен ред: „Общото събрание на акционерите приема консолидирания годишен финансов отчет на „МБАЛ д-р Тота Венкова“ АД за 2018 г., заверен от регистрирания одитор.“ – „ЗА“.
* По т. 5 от проекта за дневен ред: „Общото събрание на акционерите не разпределя печалбата на дружеството през 2018 г., поради приключване на финансовата година с реализирана загуба във финансово отношение.“ – „ЗА“.
* По т. 6 от проекта за дневен ред: „Общото събрание на акционерите освобождава от отговорност членовете на съвета на директорите за дейността им през 2018 г.“ – „ЗА“.
* По т. 7 от проекта за дневен ред: „Общото събрание на акционерите избира и назначава за проверка и заверка на годишния финансов отчет на дружеството за 2019 г. предложения регистриран одитор – Валентин Николов Влайчев.“ – „ЗА“.
* По т. 8 от проекта за дневен ред: „Общото събрание на акционерите приема предложената промяна в съвета на директорите.“ – „ВЪЗДЪРЖАЛ СЕ“.
* По т. 9 от проекта за дневен ред: „Общото събрание на акционерите определя тригодишен мандат на новоизбрания съвет на директорите.“ – „ЗА“.
* По т. 10 от проекта за дневен ред: „Общото събрание на акционерите определя възнагражденията на членовете на съвета на директорите, на които няма да бъде възложено управлението да бъде в размер на две средни месечни работни заплати в лечебното заведение, но не повече от петкратния размер на минималната месечна работна заплата, установена за страната за съответния месец, в съответствие с Наредба № 9/2000г. за условията и реда за провеждане на конкурси за възлагане на управление на лечебни заведения по Закон за лечебните заведения. Членовете на съвета на директорите, на които не е възложено управлението могат да получават посоченото възнаграждение, в случаите когато това не противоречи на императивните разпоредби на нормативен акт.“ – „ЗА“.
* По т. 11 от проекта за дневен ред: „Общото събрание на акционерите приема предложената промяна в капитала на дружеството.“ – „ВЪЗДЪРЖАЛ СЕ“.
* По т. 12 от проекта за дневен ред: „Общото събрание на акционерите приема предложената промяна в устава на дружеството.“ – „ВЪЗДЪРЖАЛ СЕ“.
* По т. 13 от проекта за дневен ред: „Общото събрание на акционерите приема предложените Вътрешни правила за организацията и реда за проверка на декларациите и за установяване на конфликт на интереси в „МБАЛ д-р Тота Венкова“ АД.“ – „ЗА“.

По т. 14 от проекта за дневен ред: „Общото събрание на акционерите приема решение за назначаване на комисия в състав: Елена Николаева Анастасова-Малешкова, Цонка Вълкова Кънева, Николина Станчева Генева-Колева, резервен член Мария Христова Ганчева-Пенчева.“ – „ЗА“.

2. В десетдневен срок от провеждане на редовното заседание на Общото събрание на акционерите на „МБАЛ д-р Тота Венкова“ АД – гр. Габрово, д-р Звезделин Бъчваров да представи на общинския съвет и кмета на общината отчет за участието в Общото събрание на акционерите, протокол от заседанието, както и всички материали получени във връзка със заседанието.

Прието с 14 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**